**טיול בר מצווה**

כתב: מרון טל

מתן חגג בר מצווה.

יוסי, אביו של מתן החליט לרגל הבר מצווה לצאת לטיול משפחתי בארה"ב.

עלות הטיול ל – שבועיים וחצי 100,000 ₪.

לצורך כיסוי עלות הטיול ברר יוסי עם הבנק לגבי לקיחת הלוואה.

הבנק הציע הלוואה שעלותה כולל תשלום ריבית תהא 110,000 ₪ כאשר תוחזר על פני 4 שנים.

רונית, אמו של מתן חשבה אחרת.

היא הציעה טיול משפחתי לשבוע וחצי לאירופה בעלות של 30,000 ₪ ולאחר החזר הלוואה העלות תהיה 33,000 ₪. האם, רונית, הציעה בנוסף שהפרש העלויות בין שתי האופציות שהינו בסך 77,000 ₪ (שהיה אמור להיות מכוסה במהלך 4 שנים) ישמש לחסכון על שם מתן לכל מטרה אשר יחליט בעתיד.

האב, יוסי, הסכים כלכלית עם האם, רונית, אך גרס שטיול בר מצווה שכזה יגבש את המשפחה והוא חוויה לחיים.

האם, רונית, השיבה שגם טיול באירופה יהיה משמעותי ויותר משמעותי יהווה החיסכון שיושקע וסכומו יגדל מתשואות ההשקעה אשר יהוו בסיס כלכלי לעתיד לצרכיו של מתן, מה גם שלדעת האם טיול שכזה לרגל בר המצווה של מתן יחייב הוצאה דומה גם עבור אחיותיו הצעירות גל וטימור בעתיד בהגיען לגיל בת מצווה ועדיף לחסוך עבור הילדים לעתיד.

עליכם לשקול בין שתי האופציות

לקבוע את עמדתכם ולנמק.

האם קיימות רק 2 אופציות ? האם קיימות אופציות נוספות ? אם כן, הציעו.